
Sveda signolingvo 


La sveda signolingvo (svede Svenskt teckensprak, ofte 
pli mallonge nur teckensprak ) estas gestlingvo uzata 
en Svedio. Temas pri la unua aŭ preferata lingvo de 
proksimume 10 000 surdaj homoj en Svedo. La lingvo 
utiligas spacon kaj engaĝas movojn kaj aranĝojn de la 
manoj, korpo, vizaĝo, kaj kapo. Miloj da pliaj homoj 
kiuj estas ne surdaj ankaŭ uzas la signolingvon, kiel 
parencoj de surdaj homoj, signolingvaj interpretistoj 
kaj aliaj kiuj havas kontakton kun la surda komunumo. 

La sveda signolingvo ekhavis oficialan statuson kiel 
”la lingvo de surduloj” en 1981. Depost 1983, ĝi estas 
ĝenerale uzata kiel instrulingvo en svedaj lernejoj por 
surduloj. Antaŭe, la instruado okazis pere de 
liplegenda sveda parollingvo, ĉar politike superregis la 
strebado integri la surdulojn en la ceteran socion, kaj minoritataj lingvoj estis subpremataj pli ĝenerale. De 
post oficialigo de la sveda signolingvo, la parollingvo ne plu estas instruata al surduloj, sed tamen la 
skriblingvo. 

La finna signolingvo originis el la sveda signolingvo, kvankam la finna parollingvo ne parencas al la sveda. 
Pro tio finnaj surduloj pli bone komprenas svedajn surdulojn ol parolantaj finnoj komprenas parolantajn 
svedojn. 


Sveda signolingvo 
svede Svenskt teckensprak 


Parolata en 
Signantoj 

Lingvaj kodoj 
ISO 639-2 
ISO 639-3 
Glottolog 
Angla nomo 
Franca nomo 


Svedio 
ĉ. 10 000 

Lingvaj kodoj 

sgn-SW 

swl 

swedl236 

Swedish Sign Language 
langue des signes suedoise 


Elŝutita el "https://eo.wikipedia.Org/w/index. php?title=Sveda_signolingvo&oldid=5168199" 

